**Republika Slovenija, Ministrstvo za pravosodje**, Župančičeva ulica 3, 1000 Ljubljana, ki ga zastopa , matična številka 2399237000, identifikacijska številka za DDV SI32179090 (v nadaljevanju: **naročnik**)

in

»udeleženec«, naslov…. davčna številka:

(v nadaljevanju: **strokovnjak**)

s k l e p a t a

DOGOVOR O SODELOVANJU PRI EVROPSKEM PROJEKTU »*Formalising the European Barnahus Movement through establishing training in Europe and a formal network* — *PROMISE 3«*

številka ………….

1. člen

Stranki tega dogovora uvodoma ugotavljata, da:

* je ministrstvo partner v evropskem projektu 2030-20-0007 »*Formalising the European Barnahus Movement through establishing training in Europe and a formal network* — *PROMISE 3«* (v nadaljevanju: projekt PROMISE 3) ter koordinator vseh aktivnosti v Sloveniji. Projekt se sofinancira iz Programa Evropske unije za pravice, enakost in državljanstvo,
* projekt PROMISE 3 sodi med projekte za vzpostavitev multidisciplinarne in medinstitucionalne obravnave otrok žrtev in prič kaznivih dejanj po modelu »Barnahus« (Hiša za otroke),
* so cilji drugega delovnega paketa projekta PROMISE 3 usposobitev strokovnjakov za nudenje psihosocialne pomoči otrokom, zaslišanim v Hiši za otroke, sodelovanje vključenih strokovnjakov v multidisciplinarno in medinstitucionalno obravnavo otrok in delovanje po Barnahus standardih ob upoštevanju domače zakonodaje in postopkov,
* da mora ministrstvo za dosego cilja iz prejšnje alinee zagotoviti usposabljanje strokovnjakov in njihovo nadaljnje sodelovanje pri obravnavi otrok,
* projekt PROMISE 3 traja od 1. 4. 2020 do 31. 3. 2023,
* ta sporazum sklepata za ureditev medsebojnih pravic in obveznosti, ki izvirajo iz sodelovanja pri projektu PROMISE 3.

1. člen

Ministrstvo bo v okviru partnerstva v projektu PROMISE 3 zagotovilo certificirano usposabljanje strokovnjaka za nudenje psihosocialne pomoči v Hiši za otroke, v skladu s standardi Barnahus (usposabljanja iz CPC-CBT), in sicer po programu, ki ga bo določilo ministrstvo.

Usposabljanje bo brezplačno, razen stroškov dodatnih gradiv in pripomočkov. Ostale stroške (npr. prevoz, nastanitev, obroki) krije strokovnjak sam.

Podrobnejša vsebina in časovnica usposabljanja za nudenje psihosocialne pomoči v Hiši za otroke za klinične psihologe in druge strokovnjake bo dogovorjena naknadno, in sicer ustno.

1. člen

Strokovnjak se s tem dogovorom zaveže, da bo zaključil usposabljanje v skladu s programom in bo v zameno na voljo za nudenje psihosocialne pomoči v Hiši za otroke do konca leta 2024, in sicer do povprečno 8 ur na mesec.

Glede podrobnejših terminov nudenja psihosocialne pomoči v Hiši za otroke se bosta stranki dogovarjali sproti.

Morebitno nadaljnje strokovno sodelovanje v Hiši za otroke po zaključku usposabljanja bo dogovorjeno s posebnim sporazumom oziroma pogodbo.

1. člen

Če strokovnjak usposabljanja v skladu s programom ne bo zaključil ali v predvidenem obdobju ne bo na voljo za delo v Hiši za otroke, je dolžan ministrstvu povrniti stroške, ki bodo nastali z njegovim usposabljanjem. Če bo svoje obveznosti izpolnil le delno, bo dolžan vrniti stroške, povezane z njegovim usposabljanjem, v sorazmernem delu.

Za plačilo povrnitve stroškov bo ministrstvo strokovnjaku izstavilo poseben zahtevek, ki ga bo strokovnjak dolžan plačati v roku 30 dni od njegovega prejema.

1. člen

Ta dogovor je ničen, če bi se ugotovilo, da je pri njegovem podpisu ali izvajanju kdor koli v imenu ali na račun druge stranke kar koli obljubil predstavniku ali posredniku ministrstva ali drugega organa ali organizacije iz javnega sektorja, ponudil ali dal kakšno nedovoljeno korist za pridobitev tega posla, ali za sklenitev tega posla pod ugodnejšimi pogoji, ali za opustitev dolžnega nadzora nad izvajanjem obveznosti, ali za drugo ravnanje ali opustitev, s katerim bi bila povzročena škoda organu ali organizaciji iz javnega sektorja, ali bi bila omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi stranki ali njenemu predstavniku, zastopniku ali posredniku.

Ministrstvo bo ob ugotovitvi morebitnega obstoja dejanskega stanja iz prvega odstavka tega člena, ali obvestila Komisije za preprečevanje korupcije, ali drugih organov, glede njegovega domnevnega nastanka, začelo z ugotavljanjem pogojev ničnosti tega dogovora oziroma z drugimi ukrepi, v skladu s predpisi Republike Slovenije.

1. člen

Skrbnik dogovora na strani ministrstva je , tel. št. el. naslov .

1. člen

Za medsebojne obveznosti, ki v dogovoru niso opredeljene, veljajo določila Obligacijskega zakonika.

Če katera koli od določb dogovora je, ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

1. člen

Vse spremembe in dopolnitve tega dogovora so veljavne le, če so sklenjene v pisni obliki kot dodatek k temu dogovoru. Za zamenjavo skrbnika pogodbe na strani ministrstva zadostuje pisno obvestilo strokovnjaku.

1. člen

Podpisnika dogovora bosta morebitne spore poskušala rešiti sporazumno, če to ne bo mogoče, pa v primeru sodnega spora odloča stvarno pristojno sodišče v Ljubljani.

1. člen

Dogovor začne veljati z dnem, ko ga podpišeta obe stranki. Sestavljen je …..

Strokovnjak: Naročnik:

Ministrstvo za pravosodje

­­­­\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Ljubljana, datum Ljubljana, datum